Innocentius episcopus, servus servorum Dei, dilectis filiis, Johanni, abbati monasterii Quinciaci, ejusque fratribus tam presentibus quam futuris, regularem vitam professis, in perpetuum. Religiosam vitam, etc. Suit une formule générale de protection; on lit ensuite la liste des biens du monastère: Locum ipsum in quo prefatum monasterium situm est, cum omnibus pertinentiis illis que adjacent ei, scilicet: grangiam Pulchri-Visus; — Vineam Aveneriis et vineam Valle-Melondensis et Longi-Montis et molendinum Mansi, et terram de Tanlae, et terram Sancti-Winemarii, et prata et piscaturam Arthe; — Domum et vineas decani Melondensis; — Cellarium de Espinollo, cum appenditiis suis; — Cellarium de Caplegiis, cum appenditiis suis; — Cellarium de Campis, cum appenditiis suis; — Prata, terras et nemus de Brulio, cum appenditiis suis; — Prata Vende, et census pratorum, cum appenditiis suis; — Grangiam Charmi, cum appenditiis suis; — Grangiam de Belono, cum pertinentiis suis; — Grangiam Quinciaci, cum pertinentiis; — Grangiam Chaseriaci, cum pertinentiis suis; — Nemus Moncelli Gonfredi; — Prata et terras de Lornai, cum pertinentiis suis et piscaturam aque que dicitur Lannia, quam dedit comes Nivernensis in elemosinam; — Grangiam Logni, cum pertinentiis suis, — Usum in illo nemore quod dicitur Logium; — Terram Roberti de Æseio, cum appenditiis suis; — Grangiam de Marsul, cum appenditiis suis; — Grangiam Submontis, cum appenditiis suis; — Molendinum de Beveron et stagnum et prata et circumadjacentia ex utraque parte nemora, sicut methe (sic) terminantur; — Terras, prata, census annuales Sancti-Medardi; — Molendinum Chamceriis et terras et prata, cum appenditiis suis; — Terras Vallis et prata que Paganus de Chamceriis dedit in elemosinam, cum appenditiis suis; — Terras Fecheriis, cum appenditiis suis; — Terras et prata et nemus Pesualdi, cum appenditiis suis; — Terras et prata de Gimine, cum appenditiis suis; — Grangiam de Marsagis, cum pertinentiis suis; — Molendina de la Doit; — Prata de Larri et cum luam (?) Brunardi. Sane laborum vestrorum quos propriis manibus aut sumptibus colitis, tam de terris cultis quam incultis, sive de hortis et virgultis et piscationibus vestris, vel de nutrimentis animalium vestrorum, nullus a vobis decimas exigere vel extorquere presumat. Liceat quoque vobis clericos vel laïcos liberos et absolutos e seculo fugientes ad conversionem recipere, et eos absque contradictione aliqua retinere. Prohibemus insuper ut nulli fratrum vestrorum, post factam in eodem loco professionem, fas sit absque abbatis sui licentia, de monasterio vestro discedere. Discedentem vero absque communi litterarum cautione, nullus audeat retinere. Quod si quis forte retinere presumpserit, licitum sit vobis in ipsos monachos suos seu conversos sententiam regularem proferre. Illud districtius prohibentes ne terras, seu quodlibet beneficium ecclesie vestre collatum, liceat alicui personaliter dari, sive alio modo alienari absque consensu totius capituli vel majoris partis et sanioris ejusdem. Si que vero donationes, vel alienationes, aliter quam dictum est facte fuerint, eas irritas esse censemus. Ad hec etiam prohibemus ne aliquis monachus, sive conversus, sub professione vestre domus astrictus, sine consensu et licentia abbatis et majoris partis capituli vestri pro aliquo fide jubeat, vel ab aliquo pecuniam mutuo accipiat ultra precium capituli vestri providentia constitutum, nisi propter manifestam vestre domus utilitatem; quod si facere presumpserit, non teneatur conventus pro hiis aliquatenus respondere. Licitum preterea sit vobis in causis propriis, sive civilem, sive criminalem contineant questionem, fratrum vestrorum testimoniis uti, ne pro defectu testium jus vestrum in aliquo valeat deperire. Insuper auctoritate apostolica prohibemus ne ullus episcopus, vel quelibet alia persona, ad sinodos forenses vos ire, vel judicio seculari de vestra propria sustantia (sic), vel possessionibus vestris subjacere compellat; nec ad domos vestras causa ordines celebrandi, causa tractandi, vel aliquos conventus publicos convocandi venire presumat; nec regularem electionem abbatis vestri impediat, aut de instituendo, vel removendo eo qui pro tempore fuerit, contra statuta Cisterciensis ordinis se aliquatenus intromittat. Si vero episcopus, in cujus parrochia domus vestra fundata est, cum humilitate ac devotione qua convenit requisitus, substitutum abbatem benedicere et alia que ad officium episcopale pertinent vobis conferre renuerit, licitum sit eidem abbati, si tamen sacerdos fuerit, proprios novicios benedicere et alia que ad officium suum pertinent exercere, et vobis omnia ab alio episcopo percipere que a vestro fuerint indebite denegata. Illud adnuncientes (sic) ut in recipiendis professionibus que a benedictis vel benedicendis abbatibus exhibentur, ea sint episcopi forma et expressione contenti que ab origine ordinis noscitur instituta, ut scilicet abbates ipsi, salvo ordine suo, profiteri debeant et contra statutum ordinis sui nullam professionem facere compellantur. Pro consecrationibus vero altarium vel ecclesiarum, sive pro oleo sancto, vel quolibet ecclesiastico sacramento, nullus a vobis, sub obtentu consuetudinis, vel alio modo, quicquam audeat extorquere; sed hec omnia gratis vobis episcopus diocesanus impendat; alioquin liceat vobis quemcumque malueritis catholicum adire antistitem, gratiam et communionem sacrosancte Romane sedis habentem, qui nostra fretus auctoritate vobis quod postulatis impendat. Quod si sedes diocesani episcopi forte vacaverit, interim omnia ecclesiastica sacramenta a vicinis episcopis accipere libere et absque contradictione possitis; sic tamen ut ex hoc in posterum propriis episcopis nullum prejudicium generetur. Quia vero interdum propriorum episcoporum copiam non habetis, si quem episcopum romane sedis, ut diximus, communionem habentem, et de quo plenam noticiam habeatis per vos transire contigerit, ab eo benedictiones vasorum et vestium, consecrationes altarium, ordinationes monachorum, auctoritate apostolice sedis recipere valeatis. Porro si episcopi, vel alii ecclesiarum rectores in monasteria vestra, vel personas inibi constitutas suspensionis, excommunicationis vel interdicti sententias promulgaverint, sive etiam in mercenarios vestros pro eo quod decimas non solvitis, vel aliqua occasione eorum que ab apostolica benignitate vobis indulta sunt, seu benefactores vestros pro eo quod aliqua vobis beneficia vel obsequia ex charitate prestiterint, vel ad laborandum adjuverint in illis diebus in quibus vos laboratis et alii feriantur, eandem sententiam protulerint, ipsam tanquam contra sedis apostolice indulta prolatam duximus irritandam. Nec littere ulle firmitatem habeant quas tacito nomine Cisterciensis ordinis et contra tenorem apostolicorum privilegiorum constiterit impetrari. Paci quoque et tranquillitati vestre, etc., ut supra, p. 295. Decernimus ergo ut nulli omnino hominum liceat prefatum monasterium temere perturbare; etc. Ego INNOCENTIUS, catholice ecclesie episcopus, suscripsi. (Suivent les signatures des Cardinaux). Datum Rome, apud Sanctum-Petrum, per manum Rainaldi, domini pape notarii cancellarii vicem-agentis, tertio nonas julii, indictione prima, anno dominice Incarnationis Mº Cº nonagesimo octavo; pontificatus vero Domini Innocentii pape tercii, anno primo. (Au dessous sont figurés le double cercle et le monogramme Bene valete.) Collatio facta est ad verum originale, per nos notarios subscriptos. Signé: C. MACEUS et LETORT.